Document ID: /roh_data/filtered/fineweb-2-filterrobots_roh.jsonl.gz/45809

Strusch che la pandemia da Corona era passada, è vegnida attatgada l'Ucraina. Uss èsi guerra en il Proxim Orient, ils custs creschan e da la catastrofa da clima gnanca da discurrer. Il mund para dad esser spir crisas è l'atgna buna luna magari greva da preservar. Quai è il punct da partenza per ina Marella en tschertga da la buna luna en temps burascus.
Ina tschertga che nus faschain ensemen cun Livio Foffa che procura radiofonicamain per buna luna, la psicoterapeuta Madlaina Semadeni che gida a puspè survegnir in tschiel pli serain sche tut para mo stgir e cun l'autura e publicista Anna Miller che di da sai dad esser activista per sanadad mentala. Ina da las pli grondas rollas gioga dentant in da noss pli fidaivels cumpogns – il noss telefonin.